
[](http://sipl.technion.ac.il/)



Signal and Image Processing Lab.

**דו"ח סיכום פרויקט: ב'**

[שם פרויקט בעברית]

Pneumonia Detection from Chest X-Rays with Robustness to Deformations

מבצעים:

**אנדי רודאן Andy Rodan**

**אור גלזמן Or Glassman**

מנחה: **יאיר משה Yair Moshe**

**סמסטר רישום: חורף תש"ף**

**תאריך הגשה: ‏יולי, 2020**

****

**בשיתוף עם: Zebra medical**

P 1234-2-19

# הקדשה

אנו מקדישים דו"ח זה לחתול שמוליק האהוב.

**תודות**

תודה לאלחנדרו קמומיל צ'אטנוגה (המנטור של אנדי). כמו כן תודה לבנות הזוג שלנו.

**תוכן עניינים**

[הקדשה……………………….. i](#_Toc41316456)

[1. מבוא……………………… 1](#_Toc41316457)

[1.1. דלקת ריאות – מידע כללי 1](#_Toc41316458)

[1.2. רשתות נוירונים – רקע כללי 2](#_Toc41316459)

**רשימת איורים**

[איור 1. מודל הנוירון הראשון 3](#_Toc400444470)

[איור 2. גרף לדוגמה. 3](file:///C:\Users\yair\Documents\תבנית%20לדוח%20סיכום%20פרויקט.docx#_Toc400444471)

**רשימת טבלאות**

[טבלה 1. המרה ממעלות צלסיוס לפרנהייט. 4](#_Toc400444499)

**תקציר**

מטרתנו בפרויקט זה הייתה פיתוח רשת נוירונים בעזרת מודל חדשני – Deformable convolutional networks.

את הרשת אימנו על צילומי חזה (רנטגן) של אנשים החולים בדלקת ריאות (Pneumonia) ואנשים בריאים.

רצינו להשוות בין ביצועי רשת המממשת שיטה זו (מבחינת דיוק האבחנה), לביצועיה של אותה הרשת כאשר אינה מממשת את השיטה.

ראשית אימנו רשת בארכיטקטורה קיימת על דאטה שרכשנו. בשלב הבא ניגשנו למלאכת הטמעת המודל, ולאחריה - השוואת ביצועים.

**Abstract**

Our goal in this project was to implement state of the art model for Convolutional Neural Networks – Deformable Convolutional Networks.

Using these networks, we sought to improve the diagnosis of Pneumonia based on chest X-ray images.

Once we had constructed CNNs based on known architectures, we focused on altering the networks to include DCN features. We then proceeded to conduct a comprehensive comparison between those networks, in attempt to understand whether DCN yields improvement in CNN performance or not.

# מבוא

בשנים האחרונות, תחום הבינה המלאכותית והלמידה העמוקה בפרט קונה אחיזה כמעט בכל תחום בחיינו. בתחום הרפואה בפרט, הלמידה העמוקה הינה בעלת מקום נכבד בכל הקשור בעיבוד תמונה, ניתוח מידע ואבחון מחלות.

אולם, בשל חשיבות הדיוק הנדרש בתחום זה, קיימת דרישה מתמדת לשיפור איכות התוצאות.

לצד היתרונות הרבים הגלומים בשימוש בלמידה עמוקה, קיימים קשיים רבים.

אימון הרשתות הינו תהליך יקר, עתיר משאבים וזמן חישוב. כמו כן, נדרשות כמויות עצומות של דאטה על מנת להגיע לביצועים המניחים את הדעת. יש לציין שבתחום הרפואי, אבחנות שגויות עלולות לעלות בחיי אדם, מה שמגביה את הרף הנדרש מכלים אלה עוד יותר.

רכישת הדאטה מצריכה כח אדם מיומן ומנוסה, הנדרש לבצע מטלות שבחלקן סיזיפיות ומייגעות. כמו כן, לעיתים מדובר בעבודה עם מחלות נדירות, עליהן לא נאסף מספיק מידע עד היום.

רבים איפוא מנסים לשפר את הארכיטקטורות והאלגוריתמים שעומדים בבסיסן של רשתות אלה.

מטרתנו בפרויקט זה הייתה שיפור האבחנה של דלקת ריאות בעזרת למידה עמוקה.

## דלקת ריאות – מידע כללי


דלקת ריאות (Pneumonia) היא מחלה זיהומית התוקפת את הריאות, ומתאפיינת בקשיי-נשימה, חום גבוה, כאבים בבית החזה ושיעול חריף. המחלה מופיעה בעקבות הרס רקמת הריאה עקב חדירת פתוגנים, בכלל זה חיידקים, פטריות, נגיפים וטפילים.

דלקת ריאות אחראית ללמעלה מכ-15% ממקרי המוות בקרב ילדים מתחת לגיל 5 בכל העולם. בשנת 2015 לבדה, למעלה מ-900,000 ילדים נפטרו בעקבות המחלה.

בארה"ב, למעלה מ-500,000 מהאשפוזים במחלקת טיפול נמרץ בשנה נגרמים בעקבות דלקת ריאות.

אף שהיא שכיחה מאוד, אבחנת המחלה מצריכה ביצוע תצלום חזה, ולאחר מכן בחינה מדוקדקת של צילום החזה בידי רופא מומחה.

בשנים האחרונות, נעשים מאמצים הולכים וגוברים לייעל את תהליך האבחנה בעזרת כלים מעולם הלמידה הממוחשבת, ובזאת יעסוק הפרוייקט שלנו.




איור 1: תצלום חזה, רנטגן

## רשתות נוירונים – רקע כללי



איור 2: רשת נוירונים, סכמה כללית

רשת נוירונים היא מודל מתמטי חישובי שפותח בהשראת תהליכים מוחיים או קוגניטיביים המתרחשים ברשת עצבית טבעית ומשמש במסגרת למידת מכונה. רשת מסוג זה מכילה בדרך כלל מספר רב של יחידות מידע (קלט ופלט) המקושרות זו לזו. צורת הקישור בין היחידות, המכילה מידע על חוזק הקשר, מטרתה לדמות את אופן חיבור הנוירונים במוח. בשנים האחרונות, עם השיפור בכח החישוב, השימוש ברשתות נוירונים הולך וגובר. כיום ניתן למצוא מערכות רבות של אינטליגנציה מלאכותית המבצעות משימות מגוונות - זיהוי תווים, זיהוי פנים, חיזוי מגמות בשוק ההון, זיהוי דיבור, זיהוי אובייקטים בתמונות, ניתוח והסקה מתוך טקסט, מידול תלת-מימדי, ועוד.



איור 3: המודל הראשון לנוירון, כפי שהוצע בשנת 1943

המודל המתמטי הראשון לרשתות נוירונים פורסם בשנת 1943 בידי וולטר פיטס ו-ורן מקלוך. פיטס, שהיה לוגיקן, ומקלוך, שהיה מדען מח, היו הראשונים להציע חיקוי פעולת המח האנושי בכלים מתמטיים ואלגוריתמיים. המודל הראשוני שהציעו נקרא על שמם, ואף ששוכלל עם השנים, עודנו בשימוש כיום.

כבר אז, חזו השניים כי לצורך מימוש רשתות עצביות שכאלה באופן מלאכותי, יידרש כח חישוב אדיר. עם השנים, התחום נזנח, ורק בשנות ה-80 של המאה ה-20 החל לעורר עניין מחודש.


משנות האלפיים ואילך, מעורר התחום עניין עצום הן בקרב הקהילה האקדמית והן בקרב התעשייה, עקב הפוטנציאל האדיר הגלום בו. ואמנם, בשנים האחרונות אנו עדים ליותר ויותר מוצרים ושירותים העושים שימוש בכלים מן התחום.

## הגדרת הבעיה

כדי לאבחן דלקת ריאות, נדרש הפציינט בסדרת בדיקות. בכלל זה, נלקחים צילומי חזה ונבדקים לשלילת תסנין ריאות.

תסנין ריאתי הוא מצב שבו קיים איזור בריאה אשר אינו מכיל אוויר, אלא נוזל. במקרים רבים, תסנין ריאתי מהווה סימפטום מכריע באשר לשאלה האם ישנה דלקת ריאות או לאו.

רופא מומחה הבוחן צילומי חזה, יחפש סימנים לקיום תסנין ריאתי.



איור 3: תצלום חזה עם תסנין ריאתי, חץ אדום

מטרתנו בפרויקט הייתה שיפור אבחנת דלקת ריאות ע"י אימון רשת נוירונים לזיהוי המחלה בצילומי חזה.

ההנחה שעליה התבססנו, אם כן, היא שע"י אימון רשת לזהות תסנין בצילומי חזה, נוכל להגיע לאיכות אבחנה גבוהה.

צילומי החזה נבדלים זה מזה במספר פרמטרים. עובדה זו מקשה על רשתות למידה עמוקה לזהות את המחלה בצילומי חזה. נעמוד על כמה מהפרמטרים.


ראשית, תנאי הצילום לא תמיד מיטביים והדבר עשוי להתבטא בפרמטרים כמו חדות הצילום, רמת הבהירות, ואספקטים אחרים הנוגעים לאיכות התמונה.

חלק מהצילומים מגיעים עם אנוטציות, שצוירו בידי המומחים שבדקו אותם. למשל, בעוד שלעין אנושית אין בעיה להבחין שהחץ האדום באיור 3 איננו חלק מן הצילום המקורי, הרי שרשתות נוירונים תתקשנה מאוד לעשות אבחנה זאת.

מלבד העובדה שלכל פציינט מבנה גוף ייחודי, חלק מן הצילומים נלקחו כאשר החולה בעמידה וחלק נלקחו כאשר החולה בישיבה.

כל אלה מקשים את פעולת הלימוד של הרשת. לפני שנציג את הפתרון המוצע לבעיה זו, נעשה הפסקה קצרה לטובת הרחבה בנושא רשתות נוירונים.

## רשתות נוירונים - העמקה




איור 4: סכמת רשת נוירונים

נתבונן באיור 4. מוצגת סכמה כללית של רשת נוירונים. תמונות הקלט מוזנות ראשית דרך שכבות קונוולוציה, המבצעות סדרה של התאמות (בעזרת פעולת קונוולוציה, מכאן שמן) של תמונת הקלט לתבניות מוכנות מראש. כך מתבצע זיהוי תבניות בתמונות הקלט.

תבניות אלה מגיעות בצורה של מסננים (מסדר כלשהו, למשל ). פרמטרי המסננים הם מטא-פרמטרים ומהווים חלק מהארכיטקטורה שלה. כך למשל, ברשת AlexNet המסננים בשכבה הראשונה של הרשת הם ממימד , ובשכבות המתקדמות יותר המסננים ממימד .


הרעיון הכללי הוא זיהוי תבניות דומיננטיות בתמונות הקלט. לאחר ביצוע הקונוולוציה, נדרש סינון דאטה לא רלוונטי. זה מתבצע בעזרתן של שכבות ואקטיבציה. מטרתן של שכבות אלה היא זיהוי התבניות הדומיננטיות בתמונה והעברתן הלאה. הדבר דומה לפעולת הנוירונים במח בכך ששכבות אלה מזהות איזה נוירון 'מנצנץ' בהינתן קלט כלשהו, והעברת האינפורמציה הלאה לטובת שכבות נוספות.



איור 5: שכבות קונוולוציה של רשת

באיור 5 מוצגים מסננים של שכבות קונוולוציה שכאלה. בכל שכבה, מבוצעת קונוולוציה של תמונת הקלט כנגד **סריה** של מסננים.

כל מסנן מתאים לדפוס מסוים, כמוראה באיור 6.



איור 6: מגוון מסננים

נוכל לראות שבין המסננים קיים שוני רב, כך שכל אחד מתאים לזיהוי דפוס מסוים בתמונה. חלק מהמסננים מתאימים לזיהוי פסים אופקיים, חלקם אובייקטים מעגליים, וכו'.

הרשת בנויה כך שבשכבות הראשונות מתבצע זיהוי תבניות בסיסיות, לדוג' פינות, שפות של אובייקטים, קוים וכיוב'.

בהמשך מתבצע זיהוי צורות מורכבות יותר, למשל עיגולים, מרובעים וכד'.

ככל שמעמיקים לתוך הרשת, האובייקטים נעשים מורכבים יותר. הרעיון הוא שבשכבה הסופית שברשת מתבצעת ההחלטה הסופית בדבר האובייקט שבתמונה.

תהליך הלמידה מבוצע ע"י תגמול הרשת עבור זיהוי מוצלח של אובייקטים.

כדי להגדיר זיהוי מוצלח, ראשית מגדירים פונקציית מחיר. בעבור כל זיהוי מוצלח/כושל, מחושב המחיר. המטרה היא מזעור מחיר זה, והיא מתבצעת ע"י אלגוריתם Gradient Descent.

השקלול מתבצע בסיום כל צעד למידה, הנקרא Epoch. בהנחה שהרשת משתפרת בכל Epoch, בסיום מספר רב של Epoch-ים נגיע למינימום מחיר, דהיינו לזיהוי מוצלח של אובייקטים.


לאחר שחושבה פונקציית המחיר, דרך Gradient Descent ו-Backpropagation מתבצע עדכון לאחור של כל השכבות ברשת. המשקלים של מסנני הקונוולוציה מתעדכנים (ערכים מספריים), ולאחר מכן מתחיל Epoch נוסף.

מספר ה-Epoch-ים הוא מטא-פרמטר, ונקבע ע"י המשתמשים ברשת. ייתכן שנזדקק ל-150 Epoch-ים עד שנגיע לזיהוי מוצלח, וייתכן שתוך 15 נגיע לביצועים המניחים את הדעת.

הדבר תלוי בארכיטקטורת הרשת, באיכות הדאטה שעובדים איתו, בגודלו, ועוד.

## הפתרון המוצע

כדי להתמודד עם המגבלות של רשתות למידה עמוקה, הוצע הרעיון של שימוש ב-Deformable Convolutional Networks. נציג נושא זה.



איור 7: רכישת ההיסטים במסנן קונוולוציה בשכבה Deformable


הרעיון הוא שהמסננים בשכבות הקונוולוציה של הרשת יתעוותו במהלך תהליך הלמידה של הרשת.

נתבונן באיור 7. בצד שמאל, מסנן קונוולוציה סטנדרטי מסדר . כל משקל במטריצה מוזז בהיסט כלשהו בתהליך הלמידה של הרשת. בשלב מתקבל המסנן הסופי – זוהי מטריצה דלילה, המכילה את המשקלים המקוריים של המסנן, אך בהיסטים שונים.

החידוש הוא שההיסטים הללו יהיו פרמטרים **נלמדים של הרשת** בעצמם. כך, לא רק שערכיהם המספריים של המשקלים נלמדים ע"י הרשת, אלא גם מיקומם במרחב.

קונספטואלית אפשר, למשל, להניח שעבור אובייקטים מעגליים, הרשת תעוות את המסננים לכדי מטריצה מעגלית. כל זאת מתוך מטרה למזער את פונקציית המחיר ולהגיע לזיהוי מוצלח יותר.

איור 8: סכמת אימון רכישת היסטים בשכבת DCN



באיור 8 מוצגת סכמת המימוש: פרט לשכבות הקונוולוציה הרגילות, מתווספות שכבות צדדיות. מטרתן של שכבות אלה היא רכישת ההיסטים שישמשו את המסננים בשכבות הראשיות. שכבות אלו משתתפות בתהליך הלמידה ומעדכנות את ההיסטים של המסננים בשכבות המרכזיות.

מכאן אנו למדים את ה-Trade-off שבסיס השיטה: אנחנו מרחיבים את הרשת, הלכה למעשה, ומוסיפים שכבות נוספות. משמעות הדבר היא חישובים נוספים הנדרשים לתהליך האימון, לא כל שכן דיליי. ואולם, במאמרם [], משכנעים אותנו מפתחי הרשת שהעלות הנוספת של אימון ההיסטים אינה גבוהה במיוחד. כך, שהוספת שכבות DCN היא כדאית.

באיור 9 אפשר לראות את תהליך הדפורמציה שעוברים מסנני הרשת בתהליך הלימוד.

איור 9: הדגמת תהליך העיוות של המסננים באחת משכבות ה-DCN. כל תמונה מופיעה 3 פעמים. השכבה שממנה נלקחו המסננים היא שכבה המכילה 3 מסננים , כל מסנן מתעוות באופן אחר ובכך "מתביית" על אובייקט אחר בתמונה.

## תכנית עבודה

תכנית העבודה שעליה החלטנו היא:

1. לימוד הנושאים והעמקה
2. רכישת דאטה לטובת אימון רשתות
3. מימוש רשתות נוירונים בארכיטקטורות קיימות, ואימון רשתות אלו על הדאטה ברשותנו
4. הטמעת DCN לתוך הרשתות שמימשנו ואימון מחודש על הדאטה
5. השוואת ביצועים

בפרקים הבאים נרחיב על כל נושא ולבסוף נציג את התוצאות הסופיות של העבודה.

# תכנית עבודה – חלוקה לשלבים

## לימוד הנושאים והעמקה

הידע שעליו נשענו הוא מן המאמרים הרשמיים על DCN.